Tuisblad - Laerskool Hartenbos
Skoolgeld en Aansoekvorms
Aansoekvorm vir 2023
Vrystelling van Skoolfonds
GF – Loombeleid
IF/SF – Loombeleid
Baie welkom by die webtuiste van Laerskool Hartenbos. Die webtuiste gee u 'n kykie in die lewe van die Dolfyne, soos ons leerders bekend staan. Laerskool Hartenbos is in die Suid-Kaapse dorp Hartenbos aan die begin van die wêreldbekende tuinroete geleë, 9 km vanaf Mosselbaai, 45 km vanaf George en 35 km vanaf George Lughawe. Hartenbos is welbekend as vakansiebestemming wat veral in die somervakansie baie gewild is.
Hartenbos en omgewing bied aan vakansiegangers asemrowende mooi natuurtonele, gewilde strande en 'n uiters gematigde klimaat. Geen wonder dat vakansiegangers in hul duisende na ons mooi dorp kom nie! Laerskool Hartenbos bied onderrig aan leerders van Gr. RR tot Gr. 7. Elke graad bestaan uit vier klasse met relatief klein leerdergetalle. Ons skool is bevoorreg om goed opgeleide, positiewe en hardwerkende onderwysers te hê wat bereid is om die ekstra myl vir die Dolfyne te loop. In sekere grade is daar klasassistente om die onderwyser se hande verder te sterk. 'n Volledige spyskaart van buitemuurse kultuur- en sportaktiwiteite word aan ons leerders gebied met genoegsame geleenthede tot deelname, blootstelling en prestasie. So spog ons ook jaarliks met leerders wat op provinsiale en selfs nasionale vlak ons skool se naam hoog hou.
Ons skool beskik oor 'n goed toegeruste skoolgebou met goeie infrastruktuur vir sport- en kultuur aktiwiteite. Goeie uitbreidings is gemaak om e-leer en die gebruik van tegnologie vir die leerders toeganklik te maak. Gedurende die Desember skoolvakansie word die skool se sportvelde omskep in woonwa staanplekke en vakansiegangers wat reeds vir jare terugkeer, is 'n bewys van die welslae van hierdie projek. Kontak gerus die skool in hierdie verband sou u meer wou uitvind. Ons leef graag met die leuse "In Dolfynkontrei reik elke dolfyn na die hoogste brander!" Geniet die reis deur ons webtuiste en kontak ons gerus indien u enige verdere navrae sou hê.